CELEX: 32013R0041
Language: hu
Date: 2013-01-17 00:00:00
Title: A Bizottság 41/2013/EU végrehajtási rendelete ( 2013. január 17. ) az egyes árucikkeknek a Kombinált Nómenklatúra szerinti besorolásáról szóló 441/91/EGK rendelet módosításáról

22.1.2013   
            
            
               HU
            
            
               Az Európai Unió Hivatalos Lapja
            
            
               L 18/1
            
         A BIZOTTSÁG 41/2013/EU VÉGREHAJTÁSI RENDELETE
   (2013. január 17.)
   az egyes árucikkeknek a Kombinált Nómenklatúra szerinti besorolásáról szóló 441/91/EGK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               Az egyes árucikkeknek a Kombinált Nómenklatúra szerinti besorolásáról szóló, 1991. február 25-i 441/91/EGK bizottsági rendeletnek (2) megfelelően az átlátszó műanyagból készült mellkasában apró édességet tartalmazó műanyag baba az édesség tekintetében az 1704 10 19 és az 1704 10 99, a baba tekintetében a 9502 10 10 KN-kód alá került besorolásra. A 95. árucsoporthoz tartozó megjegyzéseknek a 2007. január 1-jétől hatályos 4. ponttal történő kiegészítése nyomán az említett elemeket együttesen a 9503 00 21 KN-kód alá, alapvetően játék jellegű kombinációként kell besorolni.
            
         
               (3)
            
            
               A 441/91/EGK rendeletet ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A 441/91/EGK rendelet mellékletében szereplő táblázat helyébe az e rendelet mellékletében szereplő táblázat lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 17-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 52., 1991.2.27., 9. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Műanyag baba mozgatható végtagokkal, magassága 140 mm, átlátszó műanyagból készült mellkasában körülbelül 10 gramm, szacharózt tartalmazó apró édességgel, amely a baba övcsatja alatti nyíláson keresztül vehető ki.
               
               
                  9503 00 21
               
               
                  A termékbesorolást a Kombinált Nómenklatúra értelmezésére szolgáló 1. és 6. általános szabály, a 95. árucsoporthoz tartozó megjegyzések 4. pontja, valamint a 9503 00 és a 9503 00 21 KN-kód szövege határozza meg.
                  A termékek elemeit a 3. b) általános szabály értelmében nem lehet „a kiskereskedelmi forgalom számára készletben kiszerelt árunak” tekinteni, mivel együttes kiszerelésük nem valamilyen speciális igényt vagy valamely meghatározott tevékenység elvégzését szolgálja. Az elemek nem kapcsolódnak egymáshoz, azokat nem együttes vagy egymással összefüggő felhasználásra szánták (az édesség fogyasztható termék, míg a baba játékra szolgál).
                  A baba egy, a 9503 vtsz. alá tartozó árucikk és az 1704 vtsz. alá tartozó édesség kombinációja, amely alapvetően játék jellegű (lásd még a 95. árucsoporthoz tartozó megjegyzések 4. pontjára vonatkozó KN-magyarázatokat).
                  Ezért a terméket a 9503 00 21 KN-kód alá, babaként kell besorolni.